în primul rând. Timp în care Occidentul vădeşte 
în snop genii individuale care lasă urme adânci, 
recognoscibile după secole. Noi ne mulțumim cu 
ploile mărunte. Rezumând, pe români i-a legat de 
eternul spiritual al culturii numai lucrarea ano- 
nimă a mulțimii. Aceasta a produs totuși valori 
însemnate, le simţim, fireşte, în primul rând noi 
înşine: o limbă cultă cu lucrarea iute şi iscusită, 
o prodigioasă artă populară, apoi, scrie gîndito- 
rul, „o organizare politică solidă, judecând după 
împrejurările în care am trăit”. Ne-am ales față de 
Europa vestică un alt fel de activitate: acolo un 
proces de neîntreruptă personalizare a energiei, 
cu ridicate consecinţe în cultură și civilizaţie; aici, 
la noi, „prin sufletul colectiv al mulțimei”. 

În viziunea lui C. Rădulescu-Motru, remediul 
ar fi o grabnică europenizare (deceniul 8 din se- 
colul trecut aducînd şi la noi parteneriate excep- 
ţionale euroatlantice și paneuropene). Ne-ar tre- 
bui însă mai mult de atât: un entuziasm pentru 
europenizare (aceasta va fi lipsit şi la 1931, con- 
stată dezamăgit autorul; astăzi, din nou, piedicile 
puse de Austria, cu complicitatea vădită a Rusiei 
şi acoliţilor de oriunde, la apel răspunzând și co- 
loana cincea, remarcabilă, din ţară). Europenizare 
— aceasta înseamnă amplificarea vocaţiilor indivi- 
duale, ele sunt „pârghiile nesesare progresului 
omenesc”. Fără de ele, popoarele sunt condam- 
nate la stagnare și așteptare, la o neutralizare a 
conştiinţei. Trebuie așadar adusă la timpi rapizi 
funcțiunea conştiinţei, aceasta chemând tocmai 
adâncirea rolului personalităților. Odată făurită 
cultura anonimă, ea trebuie interpretată, înțeleasă 
doar ca o perioadă de tranziţie, nu e faza finală. 
„Europenizarea noastră ar fi trebuit să înceapă 
cu punerea în valoare a vocaţiilor individuale”. 
Această punere în valoare, să recunoaştem, e încă 
actuală. 


Note. 

1. Constantin Rădulescu-Motru, Personalismul ener- 
getic și alte scrieri, Editura Eminescu, Bucureşti, 1984. 
2. „De câte ori se organizează ceva pe pământ din 
punct de vedere social și politic, se are totdeauna în 
vedere o ordine perfectă şi eternă [...] Toate sistemele 
mari de gândire, în materie socială şi politică, sunt de 
fapt spiritualităţi, adică justificări pentru anumite cre- 
dinţe”, constată filosoful. 

3. C. Rădulescu-Motru, Op.cit.. 

4. „Românismul, adaugă C. Rădulescu-Motru = adu- 
ce cu el sufletul unei noi şi puternice spiritualităţi. EI 
înseamnă voinţa de a asigura viitorul neamului româ- 
nesc, prin selectarea şi punerea în valoare a însușirilor 
cu care acest neam a venit pe lume” 

5. Emil Cioran, 12 scrisori de pe culmile disperării, 
Biblioteca Apostrof, Cluj Napoca, 1995. 

6. Emil Cioran, în Schimbarea la faţă a României co- 
mentează și el în ordinea geopsipsycheei: „Nefiind legaţi 
de spaţiu - spune el despre evrei = şi neformând un stat 
(stat-ul e, se vede, repede, așezare: tihna și adăpostirea 
în sursă, în izvor). Ei sunt un popor extraordinar dar 
nu o naţiune” Și continuă: „Evreii sunt singurul popor 
care nu se simte legat de peisaj. Niciun colţ de nume nu 
le-a modelat sufletul; de aceea sunt în nu importă în 
care țară sau continent”. „Nesimţindu-se nicăieri acasă, 
ei nu cunosc în niciun fel tragedia înstrăinării”. 

7. Vezi şi Isaac Asimov (1920-1992). 

8. C. Rădulescu-Motru, Vocaţia, factor hotărâtor în 


cultura popoarelor, ed. cit. 


Dubla cenzurare a monografiei 
lui Mircea Vulcănescu despre 


Nae lonescu 


Isabela Vas 


-Scraba 


Motto: 
„Deasupra tuturor gloriilor efemere şi de- 
şertăciunilor legate de patimile omenești, 
un singur punct rămâne fix, neclătinat de 
nici o catastrofă istorică: geniul” 

(Mircea Eliade) 


ircea Vulcănescu povesteşte întâmplarea la 

care a asistat când profesorul Nae Ionescu 

şi-a reînceput cursul de logică după forțata 
întrerupere cauzată de prima sa întemniţare. Atunci, 
la arestarea din 2 ianuarie 1934, consilierului regal 
Nae Ionescu i-a fost suprimat și „Cuvântul” odată 
cu instituirea cenzurii. „Cuvântul” avea să mai apară 
doar trei luni în 1938 până la a doua arestare a lui 
Nae Ionescu din care i s-a tras moartea. În 1934, pen- 
tru eliberarea filozofului a pledat şi Nicolae Iorga. În 
Memoriile istoricului apare informaţia că Titulescu a 
fost cel care ar fi intervenit pentru repetatele arestări 
ale lui Nae Ionescu, două pe 2 ianuarie și una pe 6 
martie 1934. La Camera Deputaţilor, despre abu- 
zivele arestări (fără mandat) a vorbit Grigore Iunian, 
semnalând şi informaţia din ziare străine că Nicolae 
Titulescu, solicitat a intra în guvern, pusese condi- 
ţia să fie arestat Nae Ionescu (vezi Biografia lui Nae 
Ionescu, vol. III, Muzeul Brăilei, Editura Istros, 2003 
pp. 250-255). 

Având posibilitatea de a consulta, prin amabilita- 
tea Mariucăi Vulcănescu, manuscrisul cărții tatălui ei 
cu volumul despre Nae Ionescu scos de fosta Editură 
Politică la scurt timp după căderea Cortinei de fier, 
am constatat arbitrariul editării! în care, de exemplu, 
pagina 17 se continua pe pagina 36, continuarea pa- 
ginii 40 se găsea la p.51 iar pagina 45 își avea conti- 
nuarea la pagina 22 a monografiei „Nae Ionescu. Așa 
cum l-am cunoscut” (Ed. Humanitas, 1992). 

Când, prin acelasi procedeu, aceeași editură a 
tipărit în 2004 „ediția nord-coreană” (apud. Dan 
Petrescu) a prelegerilor lui Alexandru Dragomir, 
directorul editurii scria cu nedisimulată mândrie de 
aportul adus de editor („discipol al lui Henri Wald, 
cum îl considera Noica pe Liiceanu după zece ani de 
când se cunoscuseră în casa stalinistului H. Wald) 
în recompunerea după bunul lui plac a unor confe- 
rinţe pe care întâi le-a ciopârţit apoi le-a reasamblat 
fără acordul autorului încă în viață la vremea unor 
asemenea intervenții lipsite de orice justificare (vezi 
Isabela Vasiliu-Scraba, Ultimul interviu al filozofului 
Alexandru Dragomir, în rev. „Asachi, Piatra Neamţ, 
Seria a III-a, Nr. 1 (237), ianuarie 2008, p.11, https:// 
isabelavs2.files:wordpress.com/2020/10/ultimul-in- 
terviu.jpg, precum şi volumul: Isabela Vasiliu-Scraba, 
Propedeutică la eternitate, Alexandru Dragomir în 
singurătatea gândului, Slobozia, 2004). 

În Jurnalul său, filozoful şi istoricul de artă Petru 
Comarnescu notase că una este cenzurarea co- 
munistă cu foarfeca (utilizată la textul lui Mircea 
Eliade din 1967 despre Mircea Vulcănescu cuprins 
în volumul: Mircea Vulcănescu, Ultimul cuvânt, Ed. 
Humanitas, 1992, unde cenzurată a fost şi scrisoarea 
lui Cioran despre Vulcănescu din 1966, vezi Isabela 
Vasiliu-Scraba, Cioran despre Mircea Vulcănescu 
într-un text cenzurat în post-comunism, https:// 


isabelavs2.wordpress.com/mircea-vulcanescu/isa- 
belavs-cioran-vulcanescu-cenzurat/) şi alta, infinit 
mai greu de acceptat, este intervenţia cenzurii care 
impune adausuri din burtă într-un text semnat de un 
altul?. Pe ambele era silit să le suporte ca să poată trăi 
din scris la limita mizeriei (cu veșnice împrumuturi 
de la prieteni şi zile în care mâncarea marginaliza- 
tului scriitor interbelic se reducea la ceai cu pâine), 
cariera universitară fiindu-i fără motiv interzisă. 
Organizator (sprijinit de Mircea Vulcănescu) al sim- 
pozioanelor „de mare succes şi atracţie publică” ale 
Asociaţiei „Criterion”“, Petru Comarnescu își luase 
doctoratul în America despre care apoi a scris cărți 
extrem de interesante, volume evacuate de cenzura 
comunistă din circuitul public. În toată perioada 
comunistă, odată cu publicarea, au fost ades practi- 
cate cele două procedee (tăiere și prostească adău- 
gire, ca în cazul interviului luat de Adrian Păunescu 
academicianului Mircea Eliade, postat în formă co- 
munist-cenzurată pe internet şi în zilele noastre). 
Abuziva cenzură caracteristică statului totalitar co- 
munist a fost perpetuată de fostele edituri comuniste 
şi după renunţarea la ideologia marxistă impusă cu 
forța unui regim polițienesc care a făcut milioane de 
victime:. 

La confruntarea ediţiei (să-i spunem „nord-co- 
reană”) a monografiei lui Mircea Vulcănescu despre 
Nae Ionescu (Ed. Humanitas, 1992) cu cele 180 de 
pagini dactilografiate ale manuscrisului vulcănesci- 
an (din 1941-1945) am avut şi surpriza să constat 
(la p. 68 a ediţiei scoasă de Humanitas) existența 
unor adăugiri după binecunoscutul procedeu co- 
munist de intervenţie impusă de pe poziţii de forță 
în textul altuia odată cu publicarea. Cei care au în- 
grijit tipărirea (pentru că nu a fost numai țărănistul 
Alexandru Badea, cum am arătat la prima notă) au 
trecut din burtă la subcapitolul „Despre îngeri și 
despre Siguranță” următorul „calambur” (simpluţ 
de tot) inspirat cenzorilor de înțelesul „Siguranţei” 
ca ceva sigur: 

„Siguranţei... („Ca şi cum ar fi ceva sigur pe lumea 
aceasta”, ar avea aerul să zică!) Și toate sunt aici pe o 
muchie de cuţit...”. Mai trebuie precizat că editorii 
au smuls întregul subcapitol „Despre îngeri si despre 
Siguranţă” de la locul lui care, conform manuscrisu- 
lui, ar fi fost la sfârșitul paginii 149 și nu la pagina 
67 cum apare în volumul de la Humanitas. Pentru că 
subcapitolul despre îngeri nu este decât o continuare 
firească în linie ideatică a subcapitolului „Acţiune şi 
contemplaţie”, acțiunea fiind eventuala acceptare a 
postului de Șef al Siguranţei propus unui filozof de 
esenţă contemplativă. 

O trimitere la un adaus din burtă de la pp. 142- 
143 după consemnarea (verificată ca existentă în 
manuscris!) că „discuţia despre politică n-a prins, 
se găseşte într-un „Mister medieval..” (p.10), despre 
„apaşul metafizic” Nae Ionescu, desemnare preluată 
malițios de Liviu Bordaș din notițele disparate răma- 
se de la V. Băncilă şi publicate sub formă de carte cu 
titlul neinspirat: Vasile Băncilă, Un cavaler prestant al 
spiritului (Cluj-Napoca, Ed Eikon, 2011). Născut în 
1970, autorul „Misterului medieval.” — fasonat după 

ideile cuprinse în lucrarea: Isabela Vasiliu-Scraba, O 
pseudo-descoperire a unui pseudo-plagiat..., Slobozia, 
Ed. Fundaţiei „lonel Perlera, 1995 -, porneşte de 
la George Călinescu despre care Petre "Ţuţea spuse- 
se că „faţă de Nae Ionescu nici n-a existat” întrucât 
„n-avea vocaţie filozofică nici cât un măturător *. 

Pasionat de scrisorile „turnătorului” Culianu 
trimise marelui savant Mircea Eliade (vezi Isabela 
Vasiliu-Scraba, Mircea Eliade și unul dintre turnătorii 
săi anonimizaţi,  https://isabelavs2.wordpress.com/ 
mircea-eliade/secuculieliade/), Liviu Bordaș, autorul 
„Misterului medieval în trei acte, ar fi (în opinia te- 
levizatului Andrei Pleşu) un al doilea „nou Eliade” 
pentru că „i-a refăcut itineranța geografică”, adică a 
ajuns în India. Se ştie că primul care a primit titlul de 
„nou Eliade” a fost Culianu. Din nefericire, asasina- 
rea la 40 de ani (ca trădător al Securităţii, cf. Andrei 
Oișteanu, Asasinarea lui Culianu, în rev. „Oglinda 
literară, Focşani, august 2011, anul X, nr. 116/2011, 
p.7065), l-a împiedicat pe primul „nou-Eliade” să 
refacă „traseele interioare şi parcursul ştiinţific” al 
savantului Mircea Eliade, considerat „cel mai mare 
istoric al religiilor din secolul XX”. Uluitoarea per- 
formanţă i-ar fi reuşit însă lui Liviu Bordaș, al doilea 
„nou Eliade, după exagerările mediatizatului Andrei 
Pleșu, atins si el de „sindromul Paul Robeson'” îm- 
preună cu noii săi Eliazi (vezi Isabela Vasiliu-Scraba, 
Cum l-a minimalizat Andrei Pleșu, un fals filosof al 
religiilor, pe Mircea Eliade, hips://isabelavs2.wor- 
dpress.com/mircea-eliade/isabelavs-plesueliade10/. 

La un an după trecerea în lumea de dincolo a ini- 
țiatorului Scolii trăiriste, Mircea Vulcănescu (prin 
articolul „Amintiri universitare. Ulysse printre si- 
rene”, apărut în revista „Pan”) făcuse cunoscută în- 
tâmplarea din 1934 când Profesorul şi-a reluat în 
„Amfiteatrul Maiorescu” prelegerile de ca și cum 
n-ar fi existat săptămânile de temniță. „În clipa aceea 
— scrie discipolul Vulcănescu — eu am înţeles ce va să 
zică un om tare. Si ce deosebire de soi era între acest 
om şi marea massă a celorlalţi ocupanți ai arenei vie- 
ţii noastre publice” (Crestomaţie, 1998, p. 409). 

Odată cu publicarea cărţii lui Mircea Vulcănescu 
despre Nae Ionescu (la distanță de jumătate de se- 
col de la scrierea ei) nu mai regăsim subtitlul „Ulysse 
printre sirene” la primul capitol („Amintiri universi- 
tare”). Abia la capitolul al V-lea („Probleme tulburi”, 
pp. 118-119 din volumul scos de Humanitas) se poa- 
te citi și textul din revista „Pan” (numărul festiv con- 
sacrat lui Nae Ionescu în 1941). 

Oricine citeşte „Amintiri universitare. Ulysse 
printre sirene” — din crestomaţia intitulată „Nae 
Ionescu în conștiința contemporanilor săi” (Criterion 
Publishing, Bucureşti, 1998, pp. 409-410) alcătuită 
de Gabriel Stănescu —, își dă seama cu ușurință că nu 
la „probleme tulburi” se înscrie conţinutul textului 
vulcănescian. Mai ales dacă parcurge finalul în care 
este evidenţiată admirabila comportare a filozofului 
pe 3 martie 1934, profesor rămas de atunci în me- 
moria discipolului ca „un om întreg, singur și sigur 
în mijlocul furtunii din jur, ca un căpitan de corabie, 
stăpân pe cârmă, în mijlocul talazurilor” Era furtu- 
nă, (şi nu „forfotă” cum gresit apare în volumul din 
1992) fiindcă după cele două cursuri din 3 si 4 mar- 
tie, Profesorul avea să fie rearestat în seara zilei de 5 
martie, procesul având loc pe 19 martie. 

Această amintire din 1934 trebuie să fi fost textul 
cu care filozoful Mircea Vulcănescu a început să scrie 
— în vremea războiului pentru Basarabia și Bucovina 
cotropite de Stalin - întâia carte despre Nae Ionescu 
din cultura românească, monografie terminată atât 
pe ideea că liniștea şi neliniştea maestrului au trecut 
discipolilor, cât şi pe constatarea după care „contac- 
tul cu un om care a atins cu aripa vie a gândului său 
toate apele cugetării, toate ispitele stării omenești, nu 


poate fi decât binefăcător” (cf. Nae Ionescu. Așa cum 
l-am cunoscut, Bucureşti, 1992, p. 154). 

Cu arbitrarele schimbări în ordinea paragrafelor, 
subcapitolelor, etc., Alexandru Badea (?) datează 
greşit momentul când a început Mircea Vulcănescu 
să scrie volumul. Făcând „uitat” articolul din „Pan, 
el (?) a luat ca reper anul 1942 în care a apărut 
„Izvoare de filozofie” cu textul prelegerii naeionesci- 
ene despre iubire ca instrument de cunoaștere (vezi 
la subcapitolul „Ortodoxia fundamentală a lui Nae 
Ionescu”, la p.48 nota 28 al cărei conţinut se citeşte 
la p.161). 

Editorii volumului scos de Humanitas au rearan- 
jat „Amintirile universitare, mutând întâmplarea 
din 3 martie 1934 la capitolul al V-lea („Probleme 
tulburi”). Probabil s-au temut de limpezimea artico- 
lului din „Pan” unde discipolul descrie „caracterul 
radical şi aspru cu care [Profesorul] sugruma ispita 
spre vanitate”. Atunci pe Mircea Vulcănescu l-a im- 
presionat „manifestarea bărbătească a unui spirit 
care nu se lăsa abătut din calea lui de ispita nici unei 
vrăji, oricât de îmbietoare” (cf. Mircea Vulcănescu, 
„Amintiri universitare. Ulysse printre sirene”, în rev. 
„Pan, 1941). Revenit (după ce fusese închis fără 
mandat de arestare) în faţa studenţimii cuprinse de 
un imens entuziasm, Profesorul „nu s-a lăsat răpit 
de val” și n-a început să „propovăduiască naţiunii 
ca Fichte odinioară” (cf. Mircea Vulcănescu, Ulysse 
printre sirene). 

Unicul fondator de şcoală filozofică româneas- 
că a făcut atunci, în răgazul de libertate între două 
arestări, o lecţie „de riguroasă ținută abstractă” (M. 
Vulcănescu). Exact ceea ce le-a fost întotdeauna 
imposibil de urmărit ideologilor comuniști care, 
îngrijind manuscrisul vulcănescian, nu s-au sfiit să 
intervină adăugând propriile lor opinii, semnalate 
în paragraful de mai jos cu majuscule: „Nu e vorba 
de comunism, a cărui ideologie este, din nenoroci- 
re, ÎN MARE PARTE, un jargon fără nici o legătu- 
ră cu realitățile cărora li se aplică” (vezi vol.: Mircea 
Vulcănescu, Nae Ionescu. Așa cum l-am cunoacut, 
Ed. Humanitas, 1992, pagina 54 a cărei continuare 
este pusă de editorii -foști comunişti — la paginile 
136-139). 

Încercând a desface ițele abuzivei arestări, destul 
de sugestivă apare „explicaţia” ziaristului rămas fără 
ziarul „Cuvântul”, povestită de Mircea Vulcănescu în 
monografia sa despre Nae Ionescu (1992, p.145). La 
procesul din 19 martie 1934, Nae Ionescu (în final 
achitat) s-a prezentat pe sine drept cel care-l aver- 
tizase pe I.G. Duca de intenţia lui Titulescu de „a-l 
îmbrânci în apă, cunoscând că I.G. Duca nu ştie să 
înoate. După ce Titulescu i-a dat brânci și I.G. Duca 
(asasinat în decembrie 1933) s-a înecat, a fost arestat 
Nae Ionescu fără alt motiv decât acela că l-a avertizat 
pe I.G. Duca să se păzească de Titulescu. 

Parabola naeionesciană intră (fără doar şi poate) 
în vădit conflict cu istoria interbelică deformată cu 
tot dinadinsul de mercenarii ocupantului sovie- 
tic al României care l-au ridicat în slăvi pe Nicolae 
Titulescu. O foarte interesantă prezentare a cadrului 
istoric în care a avut loc asasinatul din 29 dec. 1933 o 
face însuși Mircea Vulcănescu în monografia despre 
Nae Ionescu, arătând (după ce-i descrisese evoluţia) 
eforturile făcute de cei dinăuntrul țării (politicieni, 
mari industriași, regele) pentru a profita de mișcarea 
întemeiată de Codreanu. 

În textul primei sale amintiri despre Profesor, 
Mircea Vulcănescu a consemnat că pe 3 martie 1934 
Nae Ionescu ar fi vorbit despre structura spaţiului 
matematicienilor întrucât ea se deosebeşte de struc- 
tura spațiului nostru. În fapt discipolul comprimă 
într-o singură prelegere materialul a două cursuri 
ţinute două zile la rând. 


Din prefața volumului naeionescian publicat 1943 
(volum de 346 pagini înghesuite de [Humanitas în 
240 de pagini la re-editarea din 1993) se poate citi 
că prelegerile cursului de filozofia logicii din 1934- 
1935 ar fi „dominate de concept”. Editorii nu adaugă 
însă ceea ce era de completat întru lămurirea poziţiei 
filozofice a maestrului lor. Anume că preponderența 
conceptului era firească la un filozof care credea că o 
viziune metafizică posibilă în lumea modernă ar fi în 
exclusivitate cea de obârsie aristotelică, unde subzistă 
o viziune substanţialistă (vezi Isabela Vasiliu-Scraba, 
„Chintesenţa”  trăirismului, https://isabelavs2.wor- 
dpress.com/nae-ionescu/isabelavs-nae-chintesen- 
ta-trairismului/). 

Dintre editorii Logicii generale din 1934-1935, 
probabil că Noica a fost cel care a scris prefața con- 
tinuând pe ideea că „funcția esenţială a conceptului 
este să separe un lucru de ceea ce nu e... pentru că 
o căciulă nu poate fi numită pepene”. Am presupus 
că Noica a scris prefața, doar revăzută și (poate) pe 
alocuri adăugită de Mircea Vulcănescu, întrucât 
Noica (atunci de 34 de ani) amestecă planul realității 
schimbătoare cu planul conceptelor logice. El notea- 
ză că pentru comunicarea gândirii, trebuie păstrată 
proprietatea termenilor „cu toată alunecarea reală a 
obiectelor” 'Tot Noica trebuie să fi scris (cu infatuarea 
tinereții) și prostioara (în niciun fel argumentată!) 
după care primele prelegeri din 1934-1935 ar fi avut 
parcă „ceva chinuit” (c[. Prefaţă la vol.: Nae Ionescu, 
Logica I. Logica generală. Ultimul curs, 1934-1935, 
Bucureşti, 1943). 

Logician cu preocupări metafizice, Profesorul 
diferenţiase chiar la prelegerea din 3 martie 1934 
planul real de cel logic, planuri în care conceptele (/ 
noţiunile) nu au același fel de existenţă. În timp ce 
obiectele din planul real au o reprezentare, o esen- 
ță și o existenţă, obiectele logice (conceptele logice) 
nu au nici reprezentare, și nici o existență sensibilă 
asemănătoare cu existența din planul real, logica în- 
săşi fiind o disciplină formală. Conceptele logice sunt 
simplu cadru care delimitează obiectele din afara lor. 
Conceptele ca obiecte logice au însă identitate făcând 
prin aceasta posibilă cunoașterea. Obiectele logice 
(conceptele logice) se caracterizează prin funcția de 
„lege” care delimitează ce obiecte reale îi sunt subsu- 
mate (ca masa, de ex). Spre deosebire de planul lo- 
gic, în planul real identitatea este inexistentă pentru 
că aici domnește schimbarea în spaţiu și timp. Abia 
în a doua prelegere vorbeşte de spaţiul matematicie- 
nilor, pornind de la tranzienţa conceptelor („creaţii 
omenești”), i.e. de calitatea lor de a avea priză asu- 
pra realităţii, de a trece în realitate, astfel servind 
drept instrumente de cunoaștere. Metafizicianul Nae 
Ionescu își încheie cea de-a doua prelegere invocând 
cunoștința metafizică: Pretenţia de a găsi înăuntrul 
conceptului esența obiectelor sensibile ține de planul 
de existenţă filozofică propriu cunoștinței metafizice. 

Liviu Bordas - în anul publicării Apașului meta- 
fizic (Ed. Humanitas, 2010) — era convins că la Nae 
lonescu metafizica „era o înţelegere-trăire a realităţii, 
o încercare de a cunoaşte legea ei internă pentru a o 
stăpâni” (vezi rev. „Iabor”, Cluj-Napoca, anul IV, 6/ 
2010). Ieşită din neștiința într-ale filozofiei, respectiv 
din imposibilitatea de a pricepe că planul cunoașterii 
ştiinţifice (a cărei finalitate este stăpânirea lumii) se 
distinge de planul cunoașterii metafizice —, al doilea 
„nou Eliade” continuă cu ideea că „astfel definită [de 
el, Liviu Bordas și nu de altcineva] metafizica se su- 
prapunea peste concepția magic-teosofică a adoles- 
centului miop” („Iabor”, IV, 6/ 2010). 

Amuzant este că tocmai cursurile ținute (după 
ieşirea din temniţă) de profesorul Nae Ionescu l-ar 
fi ajutat poate să priceapă că existența este indepen- 
dentă de cunoaștere. Dar chiar și în gogomăniile pe 

care le înşiră cel de-a doilea „nou Eliade” el respectă 
(ca să zicem așa) recomandările comunisto-securiş- 
tilor, fixându-şi atenţia pe „adolescentul miop”. Din 
Cartea albă a securităţii (Bucureşti, 1996) s-a aflat 
că înainte de 1990 recuperarea interbelicilor trebu- 
ia făcută favorizând scrierile de tinerețe şi evitând 
pe cât se poate scrierile publicate în Occident, după 
transformarea României în „gubernie penitenciară” 
(apud. Virgil Ierunca). 

Din cele două lăzi cu arhiva lui Mircea Vulcănescu 
nu s-a publicat doar manuscrisul monografiei despre 
Nae Ionescu ci şi trei mari volume scoase de Editura 
Eminescu, al căror conținut a mai apărut si între alte 
coperţi. Din primul s-au putut citi și câteva fişe sub ti- 
tlul „Posibilitatea conceptului” (vol. I, Ed. Eminescu, 
1996, pp.103-104) în care studentul Vulcănescu no- 
tase [corect] independenţa existenței de cunoaștere 
şi existența independentă de noi a conceptelor logice: 
noi nu inventăm, ci „descoperim proprietăţile anali- 
tice ale triunghiului” 

Asemenea conspecte studenţeşti neinspirat pu- 
blicate de Marin Diaconu de-a valma alături cu 
adevărate capodopere de gând i-au dat prilejul unei 
autoare de poeme nerușinate (Marta Petreu, 1993) — 
care nicicând n-a putut urmări gândirea vulcănesci- 
ană (vezi Isabela Vasiliu-Scraba, Filozoful Mircea 
Vulcănescu într-un dicționar de Humanitas, https:// 
isabelavs2.wordpress.com/mircea-vulcanescu/isabe- 
lavs-vulcanescudictionar/) —, să-l privească de sus pe 
filozoful martirizat! în temniţa comunistă, scriind 
cu fumuri de mare specialistă despre decepţia pe care 
i-ar fi provocat-o conţinutul celor două lăzi cu arhiva 
lui Mircea Vulcănescu. 

Doar din mărturiile celor care au audiat prelegeri- 
le lui Mircea Vulcănescu în închisoarea Aiudului se 
mai poate azi citi că Nichifor Crainic îl considera pe 
Mircea Vulcănescu „cel mai reușit exemplar pe care 
l-a dat neamul românesc între cele două războaie” 
(apud. Teodor Duţu, 1923-1993, în vol.: Apropouri 
penitenciare, Ed. Alpha, 1999). Iar Nichifor Crainic 
„obligat [de ideologii comuniști] să trudească la de- 
molarea propriei reputaţii” (ibid.) nu era singurul 
care să aibe o astfel de opinie despre Vulcănescu. 


Note și comentarii marginale 

1. Alexandru Badea (n. 1936), fost director al Muzeului 
Bucureștiului si între 1997-2000 deputat țărănist, scria în 
Nota asupra editiei că textul de bază folosit este cel „dac- 
tilografiat [de 180 de file, cu care am făcut confruntarea] 
preluându-se tacit intervenţiile autografe ale autorului. 
Intervenţiile editorului „în definitivarea locului unor frag- 
mente au fost trecute la note” Dacă ne uităm și la notele 
editorului A.B., găsim doar nota 110 din care aflăm că la 
subcapitolul „Iehnica ziaristică și sensul teologal al exis- 
tenţei” s-ar fi operat câteva tăieturi de fraze care se repe- 
tau şi „a fost schimbată ordinea altor câteva fraze astfel 
încât textul [de la pp.146-147 ale ediţiei scoasă de Editura 
Humanitas în 1992] să fie mai coerent şi mai clar” Pentru 
restul de modificări pe care le-am semnalat, nu este oferi- 
tă nici o explicaţie. Ceea ce înseamnă că Alexandru Ioan 
Badea nu a știut de restul intervențiilor, făcute de altcine- 


va odată cu publicarea manuscrisului vulcănescian. E cât 


se poate de limpede că istoricul Alexandru Badea NU A 
FOST SINGURUL care a ingrijit ediţia, aşa cum apare tre- 
cut în susul paginii 4. 

2. Pe 31 mai 1932, Petru Comarnescu nota în jur- 
nalul său că „a pregătit şedinţa secţiei de filosofie a 
Criterionului” (vezi Pagini de jurnal, vol. 1, București, Ed. 
Noul Orfeu, 2003) la care a participat Mircea Vulcănescu, 
Constantin Floru și alţii. Pe 20 oct. 1932, el consemnează 
că se ocupă de organizarea unui vast program de confe- 
rinţe, simpozioane etc. (p.69). Simpozionul despre Lenin, 
prezidat de C-tin Rădulescu-Motru, a fost păzit de poliție 
din cauza agitaţiei produse de comuniști. „Aplauze mai 

ales la expunerea personalităţii şi concepției lui Lenin” 
(p.70). Cenzurarea filelor de jurnal face dispărut numele 
conferenţiarului, fiind vorba de Mircea Vulcănescu. Pe 3 
decembrie consemnează că simpozioanele Criterionului 
sau ţinut la Brăila. Aici el a conferenţiat în contradictoriu 
cu Vasile Bancilă care la suplinit pe Mircea Vulcănescu. În 
ianuarie 1933 Comarnescu scrie în Jurnalul său că „după 
Crăciunul anului 1932 Criterionul nu a mai putut activa în 
public. Am fost consideraţi o tribună primejdioasă, pentru 
că acolo se propagau și idei de stânga” (vezi Isabela Vasiliu- 
Scraba, Abuz de imaginație: În strictă perspectivă istorică 


despre „prizonieratul” lui Eliade în istorie, fragmentar în 
rev. „Argeş, Piteşti, An IV (XL), Nr. 10 %, octombrie, 
2005, p.9; https://isabelavs2.wordpress.com/mircea-elia- 
de/abuz-imaginatie/). 

3. Cenzurarea cripto-comunistă cu foarfeca şi prin adă- 
ugiri arbitrare am putut observa si la confruntarea înre- 
gistrării lui Alexandru Dragomir de către Fabian Anton 
cu textul interviului publicat de oficialul „Observator 
Cultura!” (vezi Alexandru Dragomir, interviu refăcut si 
comentat de Isabela Vasiliu-Scraba, https://isabelavs2. 
wordpress.com/miscellanea/isabelavs-adnotat3-inter- 
viu-alxdragomir/). 

4. vezi Arşavir Acterian, Câte ceva despre Mircea 
Vulcănescu, în rev. „Jurnalul literar”, noiembrie, 1992, p.4. 
5. În 1947 Petru Comarnescu publicase volumul 
„America, iar în 1940 „Chipurile şi priveliștile Americii”, 
ambele scoase cu de-a sila din cultura românească (vezi 
Paul Caravia, Gândirea interzisă. Scrieri cenzurate. 
România 1945-1989, Ed. Enciclopedică, București, 2000, 
p.126). După 1 noiembrie 1948 lista de titluri interzise 
de cenzura ideologilor comuniști în serviciul Moscovei 
cuprindea cam 8500 de titluri (vezi „O nouă rubrică a 
cenzurii”, în vol.: Isabela VasiliuScraba, Contextualizări. 
Elemente pentru o topologie a prezentului, Slobozia, Ed. 
Star 'Tipp, 2002, pp.129136, https;//isabelavs2.files.wor- 
dpress.com/2020/10/o-noua-rubrica-a-cenzurii-1.pdf ). 

6. vezi Isabela Vasiliu-Scraba, Poet la vremea lui Ahab. 
Poezii încifrate de Mircea Ciobanu și salvatoarea neînţele- 
gere a criticului Marian Popa, https://isabelavs2.wordpress. 
com/articole/isabelavs-ciobanu1Omirceapoezii/. 

7. Pasajul citat (care nu există în manuscrisul filozo- 
fului Mircea Vulcănescu si care a apărut odată cu edi- 
tarea la Humanitas) există la p.68 a volumului: Mircea 
Vulcănescu, Nae Ionescu. Așa cum l-am cunoacut, Ed. 
Humanitas, București, 1992. Epoca dominată de ideolo- 
gia totalitară a comunismului ca si de prea bine cunoscuta 
mizerie morală „a încurajat şi privilegiat înclinațiile spre 
lașitate, lichelism și carierism, spre versalitate și abandon 
al oricăror principii de demnitate și conștiință profesiona- 
lă” scrisese Florin Mihăilescu în rev. „Viaţa Românească” 
(Bucureşti, 1-2 / 1998, p.137). 

8. vezi Isabela Vasiliu-Scraba, O pseudo-descoperire a 
unui pseudo-plagiat. Lucrurile și ideile platonice, Slobozia, 


Editura Fundaţiei „Ionel Perlea”, 1995. În Apașul metafi- 
zic (București, 2010), Liviu Bordaș pornește de la prostiile 
lui G. Călinescu (vezi Isabela Vasiliu-Scraba, „Orice mare 
inteligență basculează între filozofie și religie”, sau, Nae 
Ionescu şi Petre Țuţea, pe hârtie în rev. „Tribuna, Cluj- 
Napoca, nr. 296/2015, şi nr. 304/2015; https://isabelavs2. 
wordpress.com/nae-ionescu/isabelavs-tuteanae/), spre a 
ajunge tot la falsurile puse în circulație după moartea lui 
Nae Ionescu de comunistul Zevedei Barbu, falsuri consti- 


tuind fondul „pseudo-descoperii” pe care am publicat-o la 
Slobozia în 1995. Pe 12 iulie 1977 filozoful Vasile Băncilă 
consemnase că greşala lui Zevedei a dat apă la moară 
„crohmălnicenilor” care au înșirat tot felul de inepţii des- 
pre faimosul Nae Ionescu. Cu același prilej a mai scris că 
universitarii interbelici Tudor Vianu și C-tin Rădulescu- 
Motru au preluat idei de la filozofi occidentali, „dar ni- 
meni nu i-a luat la bani mărunți” (Nae Ionescu, un cavaler 
prestant al spiritului, Cluj-Napoca, 2011, p.90). 
9. Înregistrat în America în decembrie 1990 când își scria 
C.V--ul pentru angajarea ca profesor asociat la Chicago, 
jurnalistul loan Petru Culianu vorbise şi de manipularea 
din mass media comunistă în care dacă un străin făcuse 
afirmaţii „favorabile comunismului sau de tip oarecum 
marxist apărea cu poza în ziar... Nu ne dădeam seama de ce 
fusese selectat. Aici numim asta sindromul Paul Robeson”. 
Robeson era un artist total necunoscut în Statele Unite, 
dar lăudat în România ca „cel mai mare bas din lume” 
Comuniștii îl selectaseră si-i făceau reclamă întrucât Paul 
Robeson era un „exilat voluntar din America în Uniunea 
Sovietică ” (vezi „De vorbă cu loan Petru Culianu, în 
Revista „22”, Nr. 21, 22-28 mai 2001, p.14; retipărire a in- 
terviului publicat de aceeași revistă a Grupului de Dialog 
Social pe 5 aprilie 1991 cu titlul: „Lumea est-europeană - o 
tragică pierdere de timp, de oameni, de energie”). 
10. Iată descrise cutremurătoarele schingiuiri suportate 
de Mircea Vulcănescu în temnița comunistă: Torturat la 
un moment dat în aceiași serie cu filozoful îmbolnăvit de 
TBC la anchetările din 1947 (cf. pr. N. Grebenea, Amintiri 
din întuneric, vol. I-II, Bucureşti, 1997), un fost deţinut îşi 
amintea următoarea scenă: „Iorturarea mea s-a terminat 
şi acum zăceam aruncat într-un colț pe jos. La rând era 
Mircea Vulcănescu. După ce l-au torturat prin bătaie pe 
tot corpul (pentru a nu ştiu câta oară) a căzut în nesim- 
ţire. Era plin de sânge. Un ţigan robust l-a luat de un pi- 
cior târându-l pe jos. Capul i se bălăbănea în dreapta şi-n 
stânga ca o mingie legată cu o sfoară trasă de un copil... 
Cum trecea tocmai prin dreptul meu, m-am târât puţin 
ca să-i îmbrăţișez capul şi să-l încurajez. Se vedea că nu e 
mort. Ţiganul care îl târa m-a îndepărtat cu o lovitură de 
bocanc în piept, care mi-a tăiat respiraţia” (vezi N. Crăcea, 
Mărturii din iadul temniţelor comuniste). Un alt fost de- 
ţinut a povestit de încarcerarea la temperaturi de îngheţ 
drept pedeapsă pentru îndrăzneala lui Mircea Vulcănescu 
de a-i învăţa la Aiud românește pe gardienii maghiari: 
„A doua zi dimineață, Mircea Vulcănescu devenise un 
sloi de ghiaţă, după o noapte petrecută pe un ger de -20 
de grade. Așa l-au aflat şeful temnicerilor de altă limbă, 
şi tovarășii săi, a doua zi dimineaţa. 'Țurţure de ghiaţă, cu 
ochii deschişi, mort cu ochii vii. Se făcu ziuă, dădu soare- 
le. Din țuţurele cu ochii vii, s-a toropit atunci o lacrimă; 
apoi alta, alta, prelingându-se și împreunându-se în sânul 
mumei-fire cu cele ale osândiţilor de limbă românească, 
în acea dimineaţă de iarnă, când aceștia și-au luat rămas 
bun de la răposatul Mircea Vulcănescu, închinându-se, 
şoptind: Să-i fie țărâna ușoară şi Dumnezeu să-i ierte pe 
călăi — căci numai de la El poate veni iertarea... De la cea 
mai frumoasă inteligență românească pe care norocul m-a 
învrednicit s-o cunosc” (vezi prefața lui Titus Bărbulescu 
la vol: Mircea Vulcănescu, Războiul pentru întregirea nea- 
mului, Bucureşti, Ed. Saeculum 1.0., 1999, p.17; a se ve- 
dea și: https://wwwyoutube.com/watch?v=6kuhSDeAn- 
VQ&t=159s ). 

